****

ที่ มท ๐๘๑9.2/ กรมส่งเสริมการปกครองท้องถิ่น
 ถนนนครราชสีมา เขตดุสิต กทม. ๑๐๓๐๐

 สิงหาคม ๒๕๖6

เรื่อง มติที่ประชุมคณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น ครั้งที่ 4/2566 เมื่อวันที่ 20 กรกฎาคม 2566

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0819.2/ว 988 ลงวันที่ 3 มีนาคม 2566

สิ่งที่ส่งมาด้วย สำเนาหนังสือสำนักงานปลัดสำนักนายกรัฐมนตรี ด่วนที่สุด ที่ นร 0107/5680

 ลงวันที่ 27 กรกฎาคม 2566

 ด้วยกรมส่งเสริมการปกครองท้องถิ่น ได้รับแจ้งจากสำนักงานปลัดสำนักนายกรัฐมนตรีว่า
คณะอนุกรรมการบริหารภารกิจถ่ายโอนด้านสาธารณสุขให้แก่องค์กรปกครองส่วนท้องถิ่น ในคราวประชุมครั้งที่ 4/๒๕๖๖ เมื่อวันที่ 20 กรกฎาคม ๒๕๖๖ มีมติมอบให้กระทรวงสาธารณสุขและกรมส่งเสริมการปกครองท้องถิ่น ตรวจสอบข้อมูลการถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบล ให้แก่องค์การบริหารส่วนจังหวัด เกี่ยวกับจำนวนโรงพยาบาลส่งเสริมสุขภาพตำบล
และจำนวนบุคลากรที่สมัครใจถ่ายโอนมาสังกัดองค์การบริหารส่วนจังหวัด ประจำปีงบประมาณ พ.ศ. 2567 รายละเอียดปรากฏตามสิ่งที่ส่งมาด้วย

 ในการนี้ กรมส่งเสริมการปกครองท้องถิ่นขอความร่วมมือจังหวัดแจ้งให้องค์การบริหารส่วนจังหวัดมอบหมายบุคลากรที่รับผิดชอบเข้าร่วมตรวจสอบความถูกต้องและยืนยันข้อมูลที่เคยได้รายงานให้กรมส่งเสริมการปกครองท้องถิ่น รายละเอียดที่อ้างถึง ในวันพฤหัสบดีที่ 24 สิงหาคม 2566 ตั้งแต่เวลา 09.00 น. เป็นต้นไป ณ ห้องประชุม สมาคมองค์การบริหารส่วนจังหวัดแห่งประเทศไทย ถนนราชพฤกษ์
ตำบลคลองข่อย อำเภอปากเกร็ด นนทบุรี โดยให้จัดเตรียมข้อมูลสำหรับการตรวจสอบจำนวน 4 ชุด รายละเอียด ดังนี้

 1. บัญชีรายชื่อสถานีอนามัยเฉลิมพระเกียรติ 60 พรรษา นวมินทราชินี และโรงพยาบาลส่งเสริมสุขภาพตำบลที่ประสงค์รับโอน

 2. บัญชีรายชื่อบุคลากรประสงค์ถ่ายโอนที่มีการรับรองข้อมูลระหว่างองค์การบริหารส่วนจังหวัดและสำนักงานสาธารณสุขจังหวัด

 3. บัญชีรายชื่อบุคลากรประสงค์ถ่ายโอนจาก 5 หน่วยงานที่ได้รับการอนุญาตจากผู้บังคับบัญชา

 4. บัญชีรายชื่อบุคลากรประสงค์ถ่ายโอนจาก 5 หน่วยงานที่ผู้บังคับบัญชามีความเห็นว่าเกิดผลกระทบต่อภารกิจหากให้ถ่ายโอน

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

ร.อสถ. ............................................

ผอ.กสธ. ..........................................
หน.กง.สส..........................................
เจ้าหน้าที่..........................................

กองสาธารณสุขท้องถิ่น

โทร. ๐ ๒๒๔๑ ๙๐๐๐ ต่อ 5405

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวภัชร์จิรัสม์ ธัชเมฆรัตน์/นางสาวสุพรรณนิภา เยื่อใย

**บัญชีแนบท้าย**

หนังสือกรมส่งเสริมการปกครองท้องถิ่น ด่วนที่สุด ที่ มท 0819.2/ว ลงวันที่ สิงหาคม 2566

1. กระบี่ 33. มหาสารคาม

2. กาญจนบุรี 34. มุกดาหาร

3. กาฬสินธุ์ 35. ยะลา

4. กำแพงเพชร 36. ร้อยเอ็ด

5. ขอนแก่น 37. ระยอง

6. ชัยภูมิ 38. ลำปาง

7. ชุมพร 39. ลำพูน

8. เชียงราย 40. เลย

9. เชียงใหม่ 41. สกลนคร

10. ตาก 42. สงขลา

11. นครปฐม 43. สตูล

12. นครพนม 44. ศรีสะเกษ

13. นครราชสีมา 45. สิงห์บุรี

14. นครศรีธรรมราช 46. สุโขทัย

15. นครสวรรค์ 47. สุพรรณบุรี

16. นนทบุรี 48. สุราษฎร์ธานี

17. น่าน 49. หนองบัวลำภู

18. ปทุมธานี 50. อำนาจเจริญ

19. จันทบุรี 51. อุตรดิตถ์

20. ปราจีนบุรี 52. อุทัยธานี

21. ปัตตานี 53. อุบลราชธานี

22. ตรัง 54. นราธิวาส

23. พัทลุง 55. ลพบุรี

24. พิจิตร 56. เพชรบุรี

25. พิษณุโลก 57. ระนอง

26. แม่ฮ่องสอน 58. ชลบุรี

27. ชัยนาท 59. ราชบุรี

28. สระบุรี 60. พะเยา

29. สุรินทร์ 61. สมุทรสาคร

30. เพชรบูรณ์ 62. ประจวบคีรีขันธ์

31. แพร่ 63. ยโสธร

32. ภูเก็ต